ALLES FIETS: Wie gaan wegstap as wenner by Amashova?
Wie gaan wegstap as wenner by Amashova?
Wie gaan wegstap as die algehele wenner by more se Amashova padfietswedren wat in Durban gehou word? Dit is die groot vraag wat op almal se lippe is.
In die vroue wedren is Anriette Schoeman (Proline) die voorstander om die wedren te wen. Sy het die Amashova al vier keer van tevore gewen waarvan die laaste keer verlede jaar was. Anriette het laas maand gewys in die Dome2Dome wedren oor haar uitstekende vorm waaroor sy tans beskik, toe sy onder die vroue veld uit gery het en die wedren gemaklik sonder 'n naelrit kon wen. Hierdie naweek gaan dit heel moontlik 'n ander storie wees aangesien Chrissie Viljoen (MTN), Cherise Taylor (MTN) en die top naelrit ryer Lynette Burger (Toyota/Cyclelab) almal honger is vir 'n wen.
In die mans afdeling voel die ses keer Amashova wenner, Malcolm Lange (MTN) dat hy 'n goeie kans staan om dit sewe oorwinnigs te maak y die Amashova. Lange is seker in die beste vorm van sy lewe, want in die laaste vyf weke het Lange vier keer eerste oor die wenstreep gejaag.
Alles gaan egter neerkom op span taktiek. Lange weet dat die wedren gaan eindig met 'n naelrit, soos in die vorige jare, maar sy span wil egter probeer om die bondel kleiner te maak sodat hulle dit beter kan beheer. Lange se grootste teenstanders is egter glad nie stadig nie. Sy grootste teenstanders kom in die vorm van Herman Fouche (Konica Minolta) wat die wedren in 2005 gewen het en Nolan Hoffman (Neotel) wat al twee keer moes tevrede wees met die tweede plek. Die House of paint span van Jamie Ball-hulle kan egter nie afgeskryf word nie, aangesien hulle die tuisgrond voordeel geniet.
Andrew Mclean en Robbert Hunter wat gaan probeer om die wedren van 106km op 'n tandem fiets te voltooi onder 2h20min, se planne was amper in die wiele gery toe Hunter skielik moes onttrek met 'n skouer besering. Hunter en Mclean sal R100 000 losry vir liefdadighei as hulle die roete kan voltooi in 'n vinniger tyd as die 2h20min wat aan hulle gestel is. Mclean gaan egter nog steeds probeer om dit te doen, en Hunter se plaasvervanger kom in die vorm van Graham Cronje.
Die wedren maak by die Sun Coast Casino klaar en die eerste ryers behoort net so na agt klaar te maak.